|  |  |
| --- | --- |
| ο ΤΖΊΤΖΙΚΑς ΚΑΙ Ο ΜΈΡΜΗΓΚΑς  Μύθοι του Αισώπου | Προσαρμογή υλικού- Προτεινόμενες Δραστηριότητες |

**Ο τζίτζικας και ο μέρμηγκας**

***(Το παρακάτω κείμενο, μπορεί να διαβάζεται από τον αφηγητή, ενώ παράλληλα προβάλλονται εικόνες, ακούμε μουσική, παράγουμε ήχους με μουσικά όργανα και δραματοποιούμε το Μύθο)***

|  |  |
| --- | --- |
| 1.  Μια φορά κι έναν καιρό  Σ ένα λιβάδι μακρινό  Ζούσε ένας τζίτζικας  Στην μικρή του τη φωλιά | 6.  Το μυρμήγκι όμως του λέει  Πως το χειμώνα για να ζήσει  Πρέπει το τραγούδι του να αφήσει  Και τη δουλειά να αρχίσει. |
| 2.  Όλη μέρα τραγουδούσε  Κι όποιος κι αν τον ενοχλούσε  Αυτός πότε δε σταματούσε. | 7.  Το τζιτζίκι όμως πάλι  Το τραγούδι συνεχίζει  Κι όταν έπιασε ο χειμώνας  Η κοιλιά του άρχισε να γουργουρίζει |
| 3.  Το μυρμήγκι το μικρό  Ήταν τόσο εργατικό  Κι όλη μέρα κουβαλούσε  Πάνω στην πλάτη φαγητό | 9.  Τι να κάνει κι ο καημένος  Κρύωνε μα και πεινούσε  Τρέχει στο μικρό το μυρμήγκι  Και βοήθεια ζητούσε |
| 4.  Μάζευε για το χειμώνα  Στη μικρή του αποθήκη  Φαγητό και ξυλαράκια  Τίποτα να μην του λείπει | 9.  Μα το μυρμήγκι του φωνάζει  Ότι φταίει η τεμπελιά του  Κι ότι αν θέλει να φάει  Πρέπει να αρχίσει να δουλεύει  Κι όχι μόνο να τραγουδάει. |
| 5.  Το τζιτζίκι όταν το βλέπει  Το μυρμήγκι φορτωμένο  Βάζει τα γέλια και φωνάζει  «Κοίτα τον καημένο!» |  |

**Ο τζίτζικας και ο μέρμηγκας**

**(Οι χαρακτήρες των ηρώων- Συζητάμε για τους χαρακτήρες τους και για τα αποτελέσματα των ενεργειών του)**

Ο τζίτζικας κάθε μέρα, καθόταν στη φωλιά του και όλη μέρα τραγουδούσε.

Δεν δούλευε, ούτε ενδιαφερόταν να μαζέψει φαγητό για το χειμώνα.

Αυτό που έπρεπε να κάνει όμως, είναι να φτιάξει τη φωλιά του και να μαζέψει φαγητό.

Αφού δεν το έκανε, έφτασε ο χειμώνα και δεν μπορούσε να αντέξει το κρύο και την πείνα.

Όλο το καλοκαίρι τεμπέλιαζε, αλλά το χειμώνα ένιωθε δυστυχισμένος που δεν είχε τίποτα να φάει και έμενε στο κρύο.

Ο μέρμηγκας ήθελε να είναι έτοιμος για το βαρύ χειμώνα.

Για να είναι προετοιμασμένος, λοιπόν, όλο το καλοκαίρι κουβαλούσε τρόφιμα στη φωλιά του.

Όταν έφτασε ο χειμώνας, το μυρμήγκι είχε πολύ φαγητό και το σπίτι του ήταν ζεστό.

Μπορεί να κουράστηκε όλο το καλοκαίρι, αλλά ήταν ευτυχισμένο το χειμώνα που το σπίτι του ήταν ζεστό και είχε φαγητό.

Το τζιτζίκι όσο καθόταν και τραγουδούσε έβλεπε όλο το καλοκαίρι το μυρμήγκι να κουβαλάει φαγητό.

Κανονικά, θα έπρεπε κι αυτός να δουλεύει και να βοηθάει το μυρμήγκι.

Ωστόσο, κορόιδευε το εργατικό μυρμήγκι, που χρειαζόταν τη βοήθειά του.

Όταν έφτασε ο χειμώνας και τι τζιτζίκι δεν είχε που να πάει, ζήτησε τη βοήθεια του Ό

Το μυρμήγκι όμως δεν τον βοήθησε, γιατί και ο τζίτζικας είχε αδιαφορήσει όταν το μυρμήγκι χρειάστηκε τη βοήθειά του.

**Πού πας αφέντη μέρμηγκα**

(Ακούμε το τραγούδι. Όσα παιδιά επιθυμούν συμμετέχουν στη δραματοποίηση του τραγουδιού. Τα υπόλοιπα συνοδεύουν με μουσικά όργανα)

C    G    Am       G    C     G     Am

Πού πας αφέ-, πού πας αφέντη μέρμηγκα   ] 2x

Am          G           Am        G

και είσ’ αρματωμένος, και είσ’ αρματωμένος

G                                    Dm

**Λέλεμ του, λέλεμ του, λέλεμ του και βόι βόι βόι**

**G                                    Dm**

**Λέλεμ του, λέλεμ του, λέλεμ του και ταμ τουμ του**

Έχω ’να αμπέ-, έχω ’να αμπέλι στο γιαλό   ] 2x

και πάω να το τρυγήσω, και πάω να το τρυγήσω

**Λέλεμ του, λέλεμ του, λέλεμ του και βόι βόι βόι**

**G                                    Dm**

**Λέλεμ του, λέλεμ του, λέλεμ του και ταμ τουμ του**

Και έδεσε, και έδεσε και κάρπισε   ] 2x

κι έφτιαξε πέντε ρώγες, κι έφτιαξε πέντε ρώγες

**Λέλεμ του, λέλεμ του, λέλεμ του και βόι βόι βόι**

**G                                    Dm**

**Λέλεμ του, λέλεμ του, λέλεμ του και ταμ τουμ του**

Τη μια την παί-, τη μια την παίρνει ο λέλεκας   ] 2x

την άλλη το λελέκι, την άλλη το λελέκι

**Λέλεμ του, λέλεμ του, λέλεμ του και βόι βόι βόι**

**G                                    Dm**

**Λέλεμ του, λέλεμ του, λέλεμ του και ταμ τουμ του**

Τις τρεις ετσα-, τις τρεις ετσαλαπάτησα   ] 2x

κι έφτιαξα ένα κρασάκι, κι έφτιαξα ένα κρασάκι

**Λέλεμ του, λέλεμ του, λέλεμ του και βόι βόι βόι**

**G                                    Dm**

**Λέλεμ του, λέλεμ του, λέλεμ του και ταμ τουμ του**

**Μουσικό παραμύθι**

Όσο ακούμε το παραμύθι, το ντύνουμε με μουσική.

Στη συνέχεια τα παιδιά διαλέγουν μουσικά όργανα (για τους πρωταγωνιστές, για τα μουσικά φαινόμενα) και επαναλαμβάνουμε το παραμύθι με τη συνοδεία των οργάνων.

**Εισαγωγή στο χειμώνα**

Όπως και στο φθινόπωρο, παρόμοια θα δουλέψουμε και εδώ. Μιλάμε για τα καιρικά φαινόμενα του χειμώνα, βλέπουμε εικόνες, ακούμε ήχους. Αναπαράγουμε τους ήχους με μουσικά όργανα.

Ζωγραφίζουμε το χειμώνα και τα καιρικά φαινόμενα.

Μιλάμε για τα ρούχα που φοράμε και πως προστατευόμαστε από το κρύο.

**Δραματοποίηση του παραμυθιού από τα παιδιά**

Τα παιδιά αναπαράγουν το παραμύθι, είτε με κινήσεις, είτε με λόγια. Η υπόλοιπη ομάδα συνοδεύει με τα μουσικά όργανα (π.χ. αναπαράγουμε τον ήχο του τζίτζικα).

**1η ΠΡΟΤΑΣΗ**

**Β’ Στάδιο: Επεξεργασία**

* Κάθε παιδί επιλέγει ένα μουσικό όργανο. Μπορούν να αλλάζουν με το σύνθημα της συντονίστριας μουσικά όργανα.
* Τα ομαδοποιούμε ώστε σε ομάδες να παράγουν το γρήγορα και αργά, σιγά και δυνατά.
* Σύνδεση με το μύθο «Ο Λαγός και η Χελώνα»
* Συνοδεύουμε ρυθμικά τον Ουγγρικό χορό No 5 – Brahms

***Στόχος: Αναγνωρίζουμε και παράγουμε τα χαρακτηριστικά του ήχου***

**Γ’ Στάδιο: Δράση**

1ο Τραγούδι: «ο χορός της χελώνας»

|  |  |  |
| --- | --- | --- |
| 1η Μια φορά κι έναν καιρό  έστησε ο λαγός χορό  και τ' αηδόνι τραγουδούσε  με φωνή μελωδική  κι ο λαγός χοροπηδούσε  κι όλοι θαύμαζαν εκεί  Μουσικά όργανα:… | 2η Μια χελώνα προχωρεί  και ζηλεύει και θαρρεί  πως χορό και κείνη ξέρει  και φωνάζει στο λαγό  έλα πιάσε με απ' το χέρι  να σ' ακολουθώ κι εγώ  Μουσικά όργανα:… | 3η Ο λαγός καιρό δε χάνει  απ' το χέρι τήνε πιάνει  και χορεύοντας πηγαίνει  και τη σέρνει και γελά  μα η χελώνα φορτωμένη  πέφτει και κατρακυλά  Μουσικά όργανα:….. |

***Εκτέλεση:*** Τα παιδιά χωρίζονται σε δύο ή τρεις ομάδες (μία για κάθε στροφή ή τις δύο πρώτες στροφές ξεχωριστά και την τελευταία όλοι μαζί) για συνοδεία με μουσικά όργανα. Ή μια ομάδα παίζει ρυθμικά και η άλλο ομάδα κινείται σύμφωνα με αυτό που είχαμε κάνει την προηγούμενη φορά.

Κάθε ομάδα αποφασίζει πώς θα συνοδεύσει τα λόγια ή/και πώς θα κινηθεί.

***2ο Τραγούδι: Πού πας αφέντη μέρμηγκα;***

|  |  |
| --- | --- |
| Πού πας αφέ-, πού πας αφέντη μέρμηγκα   ] 2x  και είσ’ αρματωμένος, και είσ’ αρματωμένος  Έχω ’να αμπέ-, έχω ’να αμπέλι στο γιαλό   ] 2x  και πάω να το τρυγήσω, και πάω να το τρυγήσω  Και έδεσε, και έδεσε και κάρπισε   ] 2x  κι έφτιαξε πέντε ρώγες, κι έφτιαξε πέντε ρώγες  Τη μια την παί-, τη μια την παίρνει ο λέλεκας   ] 2x  την άλλη το λελέκι, την άλλη το λελέκι  Τις τρεις ετσα-, τις τρεις ετσαλαπάτησα   ] 2x  κι έφτιαξα ένα κρασάκι, κι έφτιαξα ένα κρασάκι  Μουσικά όργανα: | **Ρεφραίν:**  **Λέλεμ του, λέλεμ του, λέλεμ του και βόι βόι βόι**  **Λέλεμ του, λέλεμ του, λέλεμ του και ταμ τουμ του**  Μουσικά όργανα: |

 Εκτέλεση: Μπορούμε να χωρίσουμε πάλι δύο ομάδες η μια ομάδα συνοδεύει τις στροφές και η άλλη συνοδεύει το ρεφραίν.

***Στόχος: Τραγουδάμε, συνοδεύουμε, κινούμαστε***

**Δ’ Στάδιο: Ανατροφοδότηση**

* Μαζεύουμε τα μουσικά όργανα και ακούμε τον Χειμώνα από τον Βιβάλντι.
* Κάνουμε κινήσεις με το σώμα μας είτε όρθιοι είτε καθιστοί.
* Χρησιμοποιούμε το πανί.

**2η ΠΡΟΤΑΣΗ**

**Β’ Στάδιο: Επεξεργασία**

* Συζητάμε-θυμόμαστε το μύθο «ο λαγός και η χελώνα»
* Ακούμε το κομμάτι <https://www.youtube.com/watch?v=kU5gelFxt5I>
* Δραματοποίηση του μύθου-εισαγωγή της κίνησης: χωρίζουμε τα παιδιά σε λαγούς και χελώνες και προσπαθούν να μιμηθούν τις διάφορες κινήσεις των ζώων (π.χ αργό περπάτημα για τη χελώνα, γρήγορο χοροπηδηχτό για τους λαγούς..), όπως επίσης και φυσικά χαρακτηριστικά τους (π.χ. μεγάλα δόντια για τους λαγούς).

\*Οι εμψυχωτές βοηθούν τα παιδιά στη μίμηση και για όσα παιδιά δυσκολεύονται στο κινητικό κομμάτι δίνουμε οργανάκια και ακολουθούν το ρυθμό (τύμπανα για τη χελώνα και ξυλάκια ή κουδουνάκια ή μαράκα για τον λαγό).

***Στόχος: Εξοικείωση με τον μύθο, δραματοποίηση του μύθου μέσω της κίνησης, μουσικοκινητικός αυτοσχεδιασμός μέσω μίμησης προτύπου***

**Γ’ Στάδιο: Δράση**

* Ακούμε το μουσικό κομμάτι: Ουγγρικός Χορός No 5 – Brahms
* Στη συνέχεια χωρίζουμε τα παιδιά σε δύο ομάδες-ρόλους, τους λαγούς (γρήγορο βάδην) και τις χελώνες (αργό περπάτημα).
* Πώς μπορούμε να απεικονίσουμε το γρήγορα και το αργά; Προτείνουμε – συζητάμε, σχεδιάζουμε

ΣΧΟΛΙΑ ΓΙΑ ΤΟ ΚΟΜΜΑΤΙ: Το κομμάτι εναλλάσσει τον γρήγορο και τον αργό ρυθμό από μόνο του. Έτσι, όταν το κομμάτι γίνεται γρήγορο (π.χ. 0:18-0:21) παγώνουν οι χελώνες και οι λαγοί χοροπηδάνε επιτόπου ή κάνουν γρήγορες κινήσεις με το σώμα τους. Όταν το κομμάτι γίνεται αργό (π.χ. 0:22-0:33), οι λαγοί παγώνουν και οι χελώνες ξεκινούν αργές κινήσεις και πολύ αργό περπάτημα. Η δραστηριότητα κινείται σε αυτή τη λογική ως το 1:30 μέχρι το 2:02 όπου η μουσική συνδυάζει αργό και γρήγορο ρυθμό και έτσι τα παιδιά όλα μαζί πρέπει να κινηθούν ανάλογα με το ρόλο τους. Έπειτα, η μουσική συνεχίζει ως το τέλος με την προηγούμενη εναλλαγή.

\*Για όσα παιδιά δεν μπορούν να συμμετέχουν στο μουσικοκινητικό κομμάτι, χρησιμοποιούν ξυλάκια, ταμπουρίνο ή μαράκες για τον γρήγορο ρυθμό και τύμπανα για τον αργό ρυθμό και μαζί με τον εθελοντή-εμψυχωτή προσπαθούν να ακολουθήσουν την αργή και γρήγορη μελωδία αντίστοιχα.

***Στόχος: Εισαγωγή στην έννοια της ταχύτητας allegro-adagio (αργά-γρήγορα), συνδυασμός μουσικής και κίνησης, διάκριση των ήχων (γρήγορων και αργών) και αναπαραγωγή με το σώμα***

**Δ’ Στάδιο: Ανατροφοδότηση**

* Μοιράζουμε μουσικά όργανα και προσπαθούμε να μιμηθούμε ρυθμικά το μουσικό κομμάτι.
* Χωριζόμαστε σε δύο ομάδες λαγοί-γρήγορα και χελώνες-αργά και κάθε ομάδα παίζει ρυθμικά στο γρήγορα και αργά στο μουσικό κομμάτι Ουγγρικός Χορός No 5 – Brahms

***Στόχος: Να μιμηθούμε τις κινήσεις με μουσικά όργανα***